આ બનાવની વિગતો એવી છે કે રામોલ પોલીસને બાતમી મળી હતી કે એક વ્યક્તિ ખાનગી એમ્બ્યુલન્સમાં દારૂની હેરાફેરી કરે છે અને વસ્ત્રાલ ખાતે દારૂ લઇને આવવાનો છે. જેના આધારે પોલીસે દરોડો પાડ્યો હતો. ત્યારે બે વ્યકિત એમ્બ્યુલન્સમાંથી દારૂનો જથ્થો ખાલી રહ્યા હતા. જો કે પોલીસને જોઇને એક વ્યકિત નાસી જવામાં સફળ રહ્યો હતો. જ્યારે ખેમરાજ રાઠોડ (19) રહે. રામેશ્વર મેઘાણીનગરને ઝડપી લીધો હતો. જે રીક્ષાચાલક હતો અને દારૂની ડીલેવરી લેવા માટે આવ્યો હતો. જ્યારે નાસી જનાર દીપક રાઠોડ રહે. વસ્ત્રાલ એમ્બ્યુલન્સનો ચાલક હતો. પોલીસે તપાસ કરતા તેમાંથી 1350 બોટલ વિદેશી દારૂ મળી આવ્યો હતો.